
	Aktiwiteit 1: Toelatingsvereistes & Finansiële Bystand
Voltooi die volgende aktiwiteit individueel.   



Vraag 1
Gee EEN woord/term vir ELK van die volgende beskrywings. Skryf slegs die korrekte woord/term neer.

1.1	'n Skoolverlatingskwalifikasie in Suid-Afrika, algemeen bekend as die matrieksertifikaat.   
Nasionale Senior Sertifikaat/NSS (🗸) 
(Kan nie "matrieksertifikaat" aanvaar nie, aangesien hierdie term in die beskrywing is.)

1.2	Assesseringstoetse vir eerstejaar-aansoekers aan hoër onderwysinstellings, wat ontwerp is om ’n leerder se akademiese geletterdheid, kwantitatiewe geletterdheid en wiskundige vermoë te meet.
Nasionale Normtoetse/NNT's (🗸) 

1.3	Die stelsel wat deur tersiêre instellings gebruik word om te bepaal of ’n leerder se matriekuitslae aan die toelatingsvereistes van ’n spesifieke kursus voldoen.
Toelatingspuntetelling/TPT (🗸) 

1.4	Geleende geld wat gebruik word om klasgelde en, in sommige gevalle, verblyf- en ander studieverwante koste te betaal.
Studielening (🗸) 

1.5	'n Organisasie in Suid-Afrika wat verantwoordelik is vir beroepsvaardigheidsopleiding, en leerlingskappe, internskappe, vaardigheidsprogramme en ambagsopleiding bestuur en befonds.
Sektorale Onderwys- en Opleidingsowerheid/SOOO (🗸)           
(5 × 1) (5)
[Sub-totaal: 5]
Vraag 2
Beantwoord die volgende vrae in volsinne.

[bookmark: _Hlk33469842][bookmark: _Hlk28068970][bookmark: _Hlk16438073][bookmark: _Hlk4403840][bookmark: _Hlk13055820]2.1	Verskaf TWEE maniere waarop graad 11-leerders hoër onderwysopsies kan navors.      	  (2 × 1) (2)

Leerders kan... 
· die amptelike webwerwe van universiteite/TBOO-kolleges/private instellings besoek. (🗸)
· opedae/loopbaanuitstallings/inligtingsessies bywoon. (🗸)
· met onderwysers/loopbaanberaders/vakadviseurs by die skool gesels. (🗸)
· navorsing doen oor toelatingsvereistes/kursusse deur prospektusse/brosjures te gebruik. (🗸)
· met huidige studente/gegradueerdes praat oor hul studie-ervarings. (🗸)
· betroubare aanlyn loopbaanvoorligtingsplatforms/regeringsportale gebruik. (🗸)
· instellings direk kontak om vrae te vra. (🗸)

Enige TWEE van die bogenoemde vir EEN punt elk

[bookmark: _Hlk5303741]2.2	Bespreek die doel van die skryf van NNT's vir tersiêre studie.	      			   (1 × 2) (2)

Die NNT's...
· dien as ’n addisionele assessering van ’n leerder se akademiese vaardighede, (🗸) wat universiteite help om ’n meer volledige prentjie van ’n leerder se gereedheid vir tersiêre studie te verkry. (🗸)
· evalueer akademiese geletterdheid/wiskundige vaardighede buite die skoolkurrikulum, (🗸) om te bepaal of leerders die akademiese eise van hoër onderwys sal kan hanteer. (🗸)
· lei instellings om leerders in geskikte kursusse/ondersteuningsprogramme te plaas, (🗸) wat kan help om leerders se kanse op sukses in hul eerste studiejaar te verbeter. (🗸)
· toets ’n leerder se vermoë in die onderrigtaal wat by tersiêre instellings gebruik word, (🗸) om te verseker dat hulle lesings/handboeke/kursusmateriaal sal verstaan. (🗸)
· help universiteite om leerders te selekteer/plaas wanneer daar beperkte plekke beskikbaar is, (🗸) deur ’n addisionele/gestandaardiseerde maatstaf vir die vergelyking van aansoekers te voorsien. (🗸)
· help bepaal of ’n leerder ’n hoofstroom-/verlengde-/oorbruggingsprogram moet betree (🗸) sodat leerders van die begin af die toepaslike vlak van akademiese ondersteuning ontvang. (🗸)

Enige EEN van die bogenoemde vir TWEE punte
(d.w.s. EEN punt vir stelling en EEN punt vir motivering/verduideliking)

2.3	Bespreek TWEE voordele verbonde daaraan om reeds in graad 11 navorsing oor finansiële 
bystand, vir tersiêre studies te doen.		 						  (2 × 2) (4)

Dit...
· stel leerders in staat om vroegtydig bewus te wees van beskikbare beurse/studiebeurse/befondsingsopsies, (🗸) wat hulle genoeg tyd gee om aansoeke voor te berei/aan vereistes te voldoen. (🗸)
· help leerders om die akademiese vereistes wat met finansiële bystand verband hou, te verstaan, (🗸) wat hulle kan motiveer om akademiese prestasie te verbeter/sterk prestasie te handhaaf. (🗸)
· verminder finansiële stres soos wat leerders matriek/aansoeksperdatums nader, (🗸) aangesien leerders/gesinne vooruit kan beplan eerder as om in graad 12 inderhaas na befondsing te soek. (🗸)
· stel leerders in staat om vakkeuses meer doelgerig te beplan, (🗸) aangesien sommige befondsingsgeleenthede aan spesifieke studierigtings gekoppel is. (🗸)
· verhoog die kans om befondsing te bekom, (🗸) omdat baie beurse/studiebeurse vroeë sluitingsdatums het. (🗸)
· help leerders/ouers om vir toekomstige studiekoste te begroot/realisties te beplan, (🗸) wat ingeligte besluitneming oor tersiêre onderwysopsies ondersteun. (🗸)

Enige TWEE van die bogenoemde vir TWEE punte elk.
(d.w.s. EEN punt vir stelling en EEN punt vir motivering/verduideliking)

2.4	Stel DRIE strategieë voor wat graad 11-leerders kan gebruik om vir beursaansoeke in 
graad 12 voor te berei, buiten navorsing oor beurse.					  (3 x 2) (6)

Graad 11-leerders kan... 									
· tersiêre instellings nader om uit te vind watter beurse beskikbaar is, (🗸) en sodoende ’n lys gereed hê vir wanneer hulle in matriek is/een van die eerste kandidate wees wat aansoek doen. (🗸)
· begin om dokumente soos ID/akademiese rekords/bewys van inkomste/getuigskrifte bymekaar te maak, (🗸) wat aansoeke vinniger/minder stresvol sal maak. (🗸)
· sperdatums vir die volgende jaar vroegtydig nagaan, (🗸) om te verseker dat hulle nie sperdatums mis tydens die stres van matriek nie. (🗸)
· beurs-sperdatums/-vereistes dophou deur ’n kontrolelys/kalender te gebruik, (🗸) en sodoende hul organisasie verbeter/die kans verhoog om aansoeke betyds in te dien. (🗸)
· die spesifieke vereistes van verskillende beurse nagaan (bv. vrywilligerswerk/akademiese gemiddelde), (🗸) wat hulle in staat stel om reeds vroegtydig aan hierdie vereistes te begin werk. (🗸)
· sterk akademiese prestasie regdeur graad 11 handhaaf, (🗸) en sodoende hul kanse verbeter om aan kriteria  vir beurskeurings te voldoen. (🗸)
· aan sport-/leierskap-/gemeenskapsdiensaktiwiteite deelneem, (🗸) en sodoende hul aansoeke versterk aangesien baie beursverskaffers goed afgeronde kandidate waardeer. (🗸)
· met ouers/familielede praat om uit te vind of hul werkgewers beurse aanbied, (🗸) en sodoende addisionele befondsingsgeleenthede identifiseer wat hulle dalk nie oorweeg het nie. (🗸)
· onderwysers/loopbaanberaders/familielede vir leiding/ondersteuning vra, (🗸) sodat hulle raad/verwysings/terugvoer ontvang om hul aansoeke te verbeter. (🗸)
· begin om ’n persoonlike verklaring/CV saam te stel wat prestasies/doelwitte uitlig, (🗸) en sodoende genoeg tyd hê vir verfyning daarvan eerder as om dit op die nippertjie af te jaag. (🗸)

Enige DRIE van die bogenoemde vir TWEE punte elk
(d.w.s. EEN punt vir stelling en EEN punt vir uitkoms)
         
 [Sub-totaal: 14]
[Groottotaal: 19]

